durement desor le hiaume quil le trebuche a terre mais il not mie de mal
fors quil fu estounes del cop. puis refiert gaheriet & labat a terre tout
estendu. Et quant mesire Gauaine le uoit si est si dolans qua poi quil nist
del sens. si hurte le gringalet cele part lespee en la main toute nue & quant
cil le uoit uenir si se cueure de [w534»] son escu & de sa hache. & cil i fiert si s
durement quil trenche la manche de la hache tout outre. & li caus descent
sour lescu & sour la senestre espaule si le porfent iusquel braiel et li ualles
prent le cheual & le maine a gaheriet & cil i monte tost & deliurement. &
quant il fu remontes si prent le cheual dont ses peres fu cheus & li maine
par le frain si li fist monter. Et quant il fu remontes si fait vne enuaie a lo
eels qui si cort lauoient tenu mais li sesne estoient si esbahi & si espoente
de lor. ij. signors qui mort estoient quil coururent en fuie & ne naetoient
nul conroi en els desfendre. & uandalis ' lor senescaus si lor escrie ha t
maluaise gent que faites vous uengies uos. ij. signors de ces pautouniers
qui ochis les ont & vous uees quil ne sont que. vj. & vous estes. iftj. 15
si en deues auoir grant honte que il [col. e] ont tant dure. Et cil se retornent
vers les. vj. & mesire Gauaine se met el premier front deuant & les
encontre comme cil qui bien conuoist lor corage & tient escalibor sa boine
espee & fiert si le premier quil lochist & puis le secont & le tierch & le
quart. & apres fiert si uandalis le senescal que la teste en fist uoler. & li 20
ualles prent le cheual & le maine a guerrehet & le fait monter. Et quant
li sesne uoent mort le senescal si fuient tout maintenant en tel maniere que li
vns ni atendoit lautre. & il les encauchent qui les heent sor toute rien. si
ochient & abatent quanquil ataignent. 